ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഉത്തർപ്രദേശിലെ വിന്ധ്യാഞ്ചൽ മേഖലയിൽ ഗ്രാമീണ കുടിവെള്ള വിതരണ പദ്ധതിയുടെ ശിലാസ്ഥാപനം പ്രധാനമന്ത്രി നിർവഹിച്ചു
ഉത്തർപ്രദേശിലെ വിന്ധ്യാഞ്ചൽ മേഖലയിലെ മിർസാപൂർ, സോൻഭദ്ര ജില്ലകളിലെ ഗ്രാമീണ കുടിവെള്ള വിതരണ പദ്ധതിയുടെ ശിലാസ്ഥാപനം പ്രധാനമന്ത്രി ശ്രീ നരേന്ദ്ര മോദി ഇന്ന് രാവിലെ വീഡിയോ കോൺഫറൻസ് വഴി നിർവഹിച്ചു. ചടങ്ങിൽ ഗ്രാമീണ കുടിവെള്ള, ശുചീകരണ കമ്മിറ്റി /പാനി സമിതി അംഗങ്ങളുമായി പ്രധാനമന്ത്രി ആശയവിനിമയം നടത്തി. കേന്ദ്ര ജൽ ശക്തി വകുപ്പ് മന്ത്രി ശ്രീ. ഗജേന്ദ്ര സിംഗ് ശെഖാവത്, ഉത്തർപ്രദേശ് ഗവർണർ ശ്രീമതി ആനന്ദിബെൻ പട്ടേൽ, മുഖ്യമന്ത്രി ശ്രീ. യോഗി ആദിത്യനാഥ് എന്നിവർ ചടങ്ങിൽ പങ്കെടുത്തു.
എല്ലാ ഗ്രാമീണ കുടുംബങ്ങളിലും ടാപ്പ് വാട്ടർ കണക്ഷൻ ലഭ്യമാക്കുന്ന ഈ പദ്ധതിയുടെ പ്രയോജനം, ഇരു ജില്ലകളിലെയും 2995 ഗ്രാമങ്ങളിലെ 42 ലക്ഷത്തോളം പേർക്ക് ലഭിക്കും. എല്ലാ ഗ്രാമങ്ങളിലും രൂപീകരിച്ചിട്ടുള്ള ഗ്രാമീണ കുടിവെള്ള, ശുചീകരണ കമ്മിറ്റി/ പാനി സമിതിയ്ക്കാണ് പദ്ധതിയുടെ നിർവഹണ- മേൽനോട്ട ചുമതല.
24 മാസം കൊണ്ട് പൂർത്തിയാക്കാൻ ഉദ്ദേശിക്കുന്ന പദ്ധതിക്ക് 5,555.38 കോടി രൂപയാണ് ചെലവ് കണക്കാക്കിയിട്ടുള്ളത്.
ഒന്നര വർഷം മുൻപ് ജൽ ജീവൻ പദ്ധതി ആരംഭിച്ചതിനുശേഷം ഇതുവരെ, ഉത്തർപ്രദേശിലെ ലക്ഷക്കണക്കിന് കുടുംബങ്ങൾ ഉൾപ്പെടെ ആകെ രണ്ട് കോടി 60 ലക്ഷത്തോളം കുടുംബങ്ങൾക്ക് പൈപ്പ് വാട്ടർ കണക്ഷൻ നൽകി കഴിഞ്ഞതായി പ്രധാനമന്ത്രി ചടങ്ങിൽ പറഞ്ഞു. ജൽ ജീവൻ പദ്ധതി വഴി വീടുകളിൽ കുടിവെള്ളം എത്തിയതോടെ നമ്മുടെ അമ്മമാരുടെയും സഹോദരിമാരുടെയും ജീവിതം കൂടുതൽ സുഗമമായതായി പ്രധാനമന്ത്രി പറഞ്ഞു. മലിനജലം കുടിക്കുന്നതു മൂലം ഉണ്ടാകുന്ന കോളറ, ടൈഫോയ്ഡ്, എൻസഫലൈറ്റിസ് തുടങ്ങിയ രോഗങ്ങൾ കുറയുന്നതാണ് ഈ പദ്ധതിയുടെ മറ്റൊരു നേട്ടം. നിരവധി വിഭവ സ്രോതസ്സുകൾ ഉണ്ടെങ്കിലും വിന്ധ്യാഞ്ചൽ അഥവാ ബുന്ദേൽഖണ്ഡ് പ്രദേശം പരിമിതികളുടെ തായി മാറിയിരിക്കുകയായിരുന്നുവെന്ന് പ്രധാനമന്ത്രി പറഞ്ഞു. നിരവധി നദികൾ ഉണ്ടെങ്കിലും, വരൾച്ച ബാധിതമാകുന്നതിനാൽ ഈ പ്രദേശത്തു നിന്നും നിരവധി പേർ പലായനം ചെയ്യാൻ നിർബന്ധിതരായ തായും അദ്ദേഹം പറഞ്ഞു. ജലക്ഷാമവും, ജലസേചന പ്രശ്നങ്ങളും ഈ പദ്ധതിയിലൂടെ പരിഹരിക്കപ്പെടുമെന്നും ദ്രുതഗതിയിൽ വളർച്ച സാധ്യമാകുമെന്നും പ്രധാനമന്ത്രി കൂട്ടിച്ചേർത്തു.
വിന്ധ്യാചൽ പ്രദേശത്തെ ഗ്രാമങ്ങളിലെ ആയിരക്കണക്കിന് വീടുകളിൽ പൈപ്പ് വാട്ടർ കണക്ഷൻ എത്തുന്നതോടെ, ഇവിടുത്തെ കുട്ടികളുടെ ആരോഗ്യവും മാനസിക- ശാരീരിക വളർച്ചയും മെച്ചപ്പെടുമെന്ന് പ്രധാനമന്ത്രി ചൂണ്ടിക്കാട്ടി.
മഹാമാരി കാലത്തും ഉത്തരവാദിത്ത ഭരണം കാഴ്ചവച്ച് പരിഷ്കരണ പ്രവർത്തനങ്ങൾ, വേഗത്തിലാക്കിയ ഉത്തർപ്രദേശ് ഗവൺമെന്റിനെ പ്രധാനമന്ത്രി അഭിനന്ദിച്ചു.
ഗാർഹിക, കാർഷിക ഭൂമിയുടെ അവകാശം പരിശോധിച്ച് ഉറപ്പു വരുത്തിയശേഷം, യഥാർത്ഥ ഉടമകൾക്ക് പട്ടയം നൽകുന്ന, സ്വാമിത്വ പദ്ധതിയെ പറ്റി പ്രധാനമന്ത്രി പരാമർശിച്ചു. സമൂഹത്തിലെ ദുർബല വിഭാഗങ്ങളുടെ, ഭൂമിയിൽ അനധികൃത കടന്നുകയറ്റം തടയുന്നതിനും, വായ്പയ്ക്കായി ഭൂമി ഈട് വെക്കുന്നതിനും ഇതുവഴി സാധിക്കും. പ്രദേശത്തെ ഗോത്ര ജനവിഭാഗങ്ങളുടെ ഉയർച്ചയ്ക്കായി ഗവൺമെന്റ് കൈ കൊണ്ടിരിക്കുന്ന പ്രത്യേക പദ്ധതികളെപറ്റിയും പ്രധാനമന്ത്രി പറഞ്ഞു. ഉത്തർപ്രദേശ് ഉൾപ്പെടെ ഈ മേഖലയിൽ നൂറുകണക്കിന് ഏകലവ്യ മാതൃകാ സ്കൂളുകൾ പ്രവർത്തിക്കുന്നുണ്ട്. വനവിഭവങ്ങൾ അടിസ്ഥാനമാക്കിയുള്ള പദ്ധതികളും നടപ്പാക്കിയിട്ടുണ്ട്. ആദിവാസി മേഖലയിലെ വികസനപദ്ധതികൾക്കായി, സാമ്പത്തിക ബുദ്ധിമുട്ട് ഉണ്ടാകാതിരിക്കാൻ ഡിസ്ട്രിക്ട് മിനറൽ ഫണ്ട് രൂപീകരിച്ചിട്ടുണ്ട്. ഈ ഫണ്ടിനു കീഴിൽ ഉത്തർപ്രദേശിൽ 800 കോടി രൂപ സമാഹരിക്കുകയും 6000 പദ്ധതികൾക്ക് അംഗീകാരം നൽകുകയും ചെയ്തിട്ടുണ്ട്. കൊറോണയ്ക്കെതിരെ ജാഗ്രത പുലർത്താൻ പ്രധാനമന്ത്രി ജനങ്ങളോട് അഭ്യർത്ഥിച്ചു.
വാണിജ്യ വ്യവസായ മന്ത്രാലയം
ഇന്ത്യ-വിയറ്റ്നാം സാമ്പത്തിക ബന്ധങ്ങള്
ആസിയാന് രാജ്യങ്ങളില് ഏറ്റവും വേഗത്തില് വളരുന്ന സമ്പത്ത്ഘടനകളിലൊന്നാണ് വിയറ്റ്നാമെന്ന്കേന്ദ്ര വാണിജ്യ, വ്യവസായ, സിവില്വ്യോമയാന മന്ത്രി ശ്രീ. സുരേഷ് പ്രഭു പറഞ്ഞു. ന്യൂഡല്ഹിയില് ഇന്ത്യ-വിയറ്റ്നാം സാമ്പത്തിക ബന്ധങ്ങള് സംബന്ധിച്ച അന്താരാഷ്ട്ര സെമിനാറില് സംസാരിക്കുകയായിരുന്നു അദ്ദേഹം. വിയറ്റ്നാമിന് ഇന്ത്യയും, വിയറ്റ്നാമും തമ്മിലുള്ള ഉഭയകക്ഷി വ്യാപാരംഗണ്യമായി വര്ദ്ധിച്ചിട്ടുണ്ടെന്നും 2020 ഓടെ 15 ബില്ല്യണ് ഡോളറാക്കി ഉയര്ത്താന് രണ്ട് രാജ്യങ്ങളും ധാരണയിലെത്തിയിട്ടുണ്ടെന്നും ശ്രീ. സുരേഷ് പ്രഭു പറഞ്ഞു.
(ND/MRD
രാഷ്ട്രപതിയുടെ കാര്യാലയം
മനുഷ്യാവകാശ ദിനാഘോഷങ്ങളിൽ പങ്കെടുത്ത് രാഷ്ട്രപതി
ന്യൂ ഡൽഹി: ഡിസംബർ 10, 2021
ഒരു മനുഷ്യൻ എന്നതിന്റെ അർത്ഥമെന്താണെന്നും, മനുഷ്യരാശിയുടെ അടിസ്ഥാന അന്തസ്സ് ഉയർത്തുന്നതിൽ നമ്മുടെ പങ്കിനെ കുറിച്ചും ചിന്തിക്കാനുള്ള അവസരമാണ് മനുഷ്യാവകാശ ദിനം നൽകുന്നതെന്ന് രാഷ്ട്രപതി ശ്രീ രാം നാഥ് കോവിന്ദ്. നമ്മുടെ അവകാശങ്ങൾ നമ്മുടെ കൂട്ടുത്തരവാദിത്തം ആണെന്നും രാഷ്ട്രപതി ചൂണ്ടിക്കാട്ടി. ഇന്ന്  ന്യൂ ഡൽഹിയിൽ നടന്ന മനുഷ്യാവകാശ ദിനാഘോഷങ്ങളെ അഭിസംബോധന ചെയ്യുകയായിരുന്നു അദ്ദേഹം.
ഇക്കൊല്ലത്തെ മനുഷ്യാവകാശ ദിനാഘോഷങ്ങളുടെ പ്രമേയം 'തുല്യത' എന്നതാണെന്ന് രാഷ്ട്രപതി ചൂണ്ടിക്കാട്ടി. മനുഷ്യരാശിയുടെ പുരോഗതിക്ക് തടസ്സം നിൽക്കുന്ന മുൻധാരണകളെ തിരിച്ചറിയാനും, അവയെ മറികടക്കാനായി ഒരുമിച്ച് വഴികൾ കണ്ടുപിടിക്കാനുമുള്ള ഏറ്റവും മികച്ച അവസരമാണ് ഈ ദിനമെന്നും അദ്ദേഹം അഭിപ്രായപ്പെട്ടു.
'ആരോഗ്യമുള്ള ഒരു പരിസ്ഥിതി, കാലാവസ്ഥാ നീതി' എന്നിവയ്ക്കുള്ള അവകാശം എന്ന വിഷയം ലോകം ഇന്നേ ദിവസം ചർച്ചയ്ക്ക് എടുക്കേണ്ടത് ഉണ്ടെന്നും രാഷ്ട്രപതി ഓർമിപ്പിച്ചു. രാജ്യത്തിനുള്ളിലും അടുത്തകാലത്ത് പൂർത്തിയായ ആഗോള കാലാവസ്ഥാ സമ്മേളനങ്ങളിലും ഇതുമായി ബന്ധപ്പെട്ട നടപടികൾ ഇന്ത്യ സ്വീകരിച്ചതിൽ രാഷ്ട്രപതി സന്തുഷ്ടി രേഖപ്പെടുത്തി. ഇത്തരം നടപടികൾ നമ്മുടെ ഗ്രഹത്തിന്റെ ആരോഗ്യം വീണ്ടെടുക്കുന്നതിനു ഏറെക്കാലം ഉപകരിക്കും. ഇന്ത്യ അന്താരാഷ്ട്ര സൗരോർജ സഖ്യത്തിലും, ഹരിത ഊർജ്ജ പ്രോത്സാഹന നടപടികളിലും, നേതൃത്വം നൽകുന്നത് പ്രത്യേകം അഭിനന്ദനം അർഹിക്കുന്നു.
ജീവിക്കാനും, ആരോഗ്യത്തിനുമുള്ള ജനങ്ങളുടെ അവകാശം ഉയർത്തിപ്പിടിക്കുന്നതിനായി ധീരമായ ശ്രമങ്ങൾ നടത്തിയ ഡോക്ടർമാർ, ശാസ്ത്രജ്ഞർ തുടങ്ങി എല്ലാം കൊറോണ പോരാളികളെയും രാഷ്ട്രപതി പ്രകീർത്തിച്ചു.
മഹാമാരി ബാധിച്ച സമൂഹത്തിലെ ദുർബലരും പാർശ്വവൽക്കരിക്കപ്പെട്ടവരുമായ വിഭാഗങ്ങളുടെ അവകാശങ്ങളിൽ അഗാധമായ ഉത്കണ്ഠയുള്ള ദേശീയ മനുഷ്യാവകാശ കമ്മീഷൻ നിരവധി ഉപദേശങ്ങൾ പുറപ്പെടുവിച്ചു; ഇത് പകർച്ചവ്യാധിയോടുള്ള നമ്മുടെ പ്രതികരണം മെച്ചപ്പെടുത്താൻ സഹായിച്ചതായും രാഷ്ട്രപതി ചൂണ്ടിക്കാട്ടി. മനുഷ്യാവകാശങ്ങൾ ശക്തിപ്പെടുത്തുന്നതിനായി പൊതുസമൂഹം, മാധ്യമങ്ങൾ, ആക്ടിവിസ്റ്റുകൾ തുടങ്ങിയവരോട് ചേർന്നുകൊണ്ട് ദേശീയ മനുഷ്യാവകാശ കമ്മീഷൻ പ്രവർത്തിച്ചു എന്നും അദ്ദേഹം പറഞ്ഞു.
രാഷ്ട്രപതിയുടെ മുഴുവൻ പ്രസംഗത്തിനായി ഇവിടെ ക്ലിക്ക് ചെയ്യുക
RRTN/SKY
(Visitor Counter : 123
പ്രധാനമന്ത്രിയുടെ ഓഫീസ്
ഗോവ റോസ്ഗർ മേളയിൽ പ്രധാനമന്ത്രിയുടെ പ്രസംഗം
നമസ്കാരം!
യുവാക്കൾക്ക് തൊഴിൽ നൽകുന്നതിനുള്ള സുപ്രധാന ചുവടുവയ്പാണ് ഗോവ ഗവണ്മെന്റ് ഇന്ന് സ്വീകരിച്ചിരിക്കുന്നത്. ഗോവ സർക്കാരിന്റെ വിവിധ വകുപ്പുകളിൽ നിരവധി യുവാക്കൾക്ക് ഇന്ന് നിയമന കത്തുകൾ നൽകും. ഈ നിയമന കത്തുകൾ ലഭിച്ചതിന് എല്ലാ യുവാക്കൾക്കും അവരുടെ മാതാപിതാക്കൾക്കും എന്റെ ഹൃദയംഗമമായ അഭിനന്ദനങ്ങൾ. വരുന്ന ഏതാനും മാസങ്ങൾക്കുള്ളിൽ ഗോവ പോലീസ് ഉൾപ്പെടെയുള്ള മറ്റ് വകുപ്പുകളിൽ റിക്രൂട്ട്മെന്റ് ഉണ്ടാകുമെന്ന് ഞാൻ മനസിലാക്കുന്നു . ഇത് ഗോവ പോലീസ് സേനയെ കൂടുതൽ ശക്തിപ്പെടുത്തുകയും പൗരന്മാർക്ക്, പ്രത്യേകിച്ച് വിനോദസഞ്ചാരികളുടെ മികച്ച സുരക്ഷ ഉറപ്പാക്കുകയും ചെയ്യും.
സുഹൃത്തുക്കളേ ,
കഴിഞ്ഞ ഏതാനും ആഴ്ചകളായി രാജ്യത്തിന്റെ വിവിധ സംസ്ഥാനങ്ങളിൽ ഒന്നിന് പുറകെ ഒന്നായി 'റോസ്ഗാർ മേളകൾ' സംഘടിപ്പിക്കുന്നുണ്ട്. 'റോസ്ഗാർ മേളകൾ' വഴി കേന്ദ്ര സർക്കാർ ഗവണ്മെന്റ് വകുപ്പുകളിൽ ഓരോ മാസവും ആയിരക്കണക്കിന് യുവാക്കൾക്ക് കേന്ദ്ര ഗവണ്മെന്റ് ജോലി നൽകുന്നുണ്ട്. ബിജെപി ഭരിക്കുന്ന ഗവണ്മെന്റ്കൾ , അതായത് ഇരട്ട എൻജിൻ ഗവണ്മെന്റ്കൾ ഉള്ള സംസ്ഥാനങ്ങൾ ഇത്തരം 'റോസ്ഗാർ മേളകൾ' സംഘടിപ്പിക്കുന്നതിൽ എനിക്ക് സന്തോഷമുണ്ട്.
സുഹൃത്തുക്കളേ ,
കഴിഞ്ഞ 8 വർഷത്തിനിടെ ആയിരക്കണക്കിന് കോടി രൂപയാണ് ഗോവയുടെ വികസനത്തിനായി കേന്ദ്ര ഗവണ്മെന്റ് നിക്ഷേപിച്ചത്. ഏകദേശം 3000 കോടി രൂപ ചെലവിൽ മോപ്പയിൽ നിർമിച്ച പുതിയ വിമാനത്താവളവും ഉടൻ ഉദ്ഘാടനം ചെയ്യും. ഈ വിമാനത്താവളത്തിന്റെ നിർമ്മാണവുമായി ബന്ധപ്പെട്ട മേഖലകളിൽ ഗോവയിലെ ആയിരക്കണക്കിന് ആളുകൾക്ക് ജോലി ലഭിച്ചു. അതുപോലെ, ഇന്ന് ഗോവയിൽ നടക്കുന്ന കണക്ടിവിറ്റി പ്രോജക്ടുകളും അടിസ്ഥാന സൗകര്യ പദ്ധതികളും ഗോവയിലെ യുവാക്കൾക്ക് തൊഴിലവസരങ്ങൾ പ്രദാനം ചെയ്തിട്ടുണ്ട്. ഗോവയിലെ അടിസ്ഥാന സൗകര്യങ്ങൾ മെച്ചപ്പെടുത്തുന്നതിനൊപ്പം സംസ്ഥാനത്തെ അടിസ്ഥാന സൗകര്യങ്ങൾ മെച്ചപ്പെടുത്തുക എന്നതാണ് 'സ്വയംപൂർണ ഗോവ'യുടെ കാഴ്ചപ്പാട്. ഗോവ ടൂറിസം മാസ്റ്റർ പ്ലാൻ, നയം എന്നിവയിലൂടെ സംസ്ഥാന സർക്കാർ ഗോവയുടെ വികസനത്തിന് പുതിയ രൂപരേഖയും രൂപീകരിച്ചിട്ടുണ്ട്. തൽഫലമായി, ടൂറിസം മേഖലയിൽ നിക്ഷേപത്തിനും തൊഴിലവസരങ്ങൾ ഗണ്യമായി വർദ്ധിപ്പിക്കുന്നതിനുമുള്ള പുതിയ സാധ്യതകൾ സൃഷ്ടിക്കപ്പെട്ടു.
സുഹൃത്തുക്കളേ ,
ഗോവയുടെ ഗ്രാമീണ സമ്പദ്വ്യവസ്ഥ ശക്തിപ്പെടുത്തുന്നതിനും പരമ്പരാഗത കൃഷിയിൽ തൊഴിലവസരങ്ങൾ വർധിപ്പിക്കുന്നതിനുമുള്ള നടപടികളും സ്വീകരിച്ചുവരികയാണ്. നെല്ല്, നാളികേരം, ചണം, സുഗന്ധവ്യഞ്ജനങ്ങൾ എന്നിവ ഉൽപ്പാദിപ്പിക്കുകയും പഴ സംസ്കരണത്തിൽ ഏർപ്പെടുകയും ചെയ്യുന്ന കർഷകരെ സ്വയം സഹായ സംഘങ്ങളുമായി ബന്ധിപ്പിക്കുന്നു. ഈ ശ്രമങ്ങളെല്ലാം ഗോവയിൽ തൊഴിലിനും സ്വയം തൊഴിലിനുമുള്ള നിരവധി പുതിയ അവസരങ്ങൾ സൃഷ്ടിക്കുന്നു.
സുഹൃത്തുക്കളേ ,
ഇന്ന് ഗോവയിൽ നിയമന കത്തുകൾ ലഭിച്ച യുവാക്കളോട് ഒരു കാര്യം കൂടി പറയാൻ ഞാൻ ആഗ്രഹിക്കുന്നു. നിങ്ങളുടെ ജീവിതത്തിലെ ഏറ്റവും നിർണായകമായ 25 വർഷങ്ങൾ ഇപ്പോൾ ആരംഭിക്കാൻ പോകുന്നു. അതിനാൽ, ഗോവയുടെ വികസനത്തോടൊപ്പം നിങ്ങൾക്ക് ഒരു ‘ന്യൂ ഇന്ത്യ-2047’ എന്ന ലക്ഷ്യവും ഉണ്ട്. ഗോവയുടെയും രാജ്യത്തിന്റെയും വികസനത്തിനായി നിങ്ങൾ പ്രവർത്തിക്കണം. നിങ്ങളെല്ലാവരും പൂർണ്ണ സമർപ്പണത്തോടെയും ഉത്സാഹത്തോടെയും നിങ്ങളുടെ കടമയുടെ പാത പിന്തുടരുമെന്ന് എനിക്ക് ഉറപ്പുണ്ട്.
ഒരിക്കൽ കൂടി നിങ്ങൾക്കെല്ലാവർക്കും എന്റെ ഹൃദയംഗമമായ അഭിനന്ദനങ്ങളും ആശംസകളും! നന്ദി.
--ND--
(
യുവജനകാര്യ, കായിക മന്ത്രാലയം
2022-23 ബജറ്റിൽ, നാഷണൽ സർവീസ് സ്കീം  വിഹിതം 97% വർദ്ധിച്ചു
രാജ്യത്തുടനീളമുള്ള യുവാക്കളുടെ വ്യക്തിത്വവും നേതൃഗുണവും വികസിപ്പിക്കുന്നതിനും, സാമൂഹിക സേവന പ്രവർത്തനങ്ങളിലൂടെ രാഷ്ട്ര നിർമ്മാണത്തിൽ അവരെ പങ്കാളികളാക്കുന്നതിനും ലക്ഷ്യമിട്ട് , 15-ാമത് ധനകാര്യ കമ്മീഷൻ കാലയളവിൽ , 1,627 കോടി രൂപ ചെലവിൽ നാഷണൽ സർവീസ് സ്കീം  തുടരാൻ കേന്ദ്ര ഗവൺമെന്റ് തീരുമാനിച്ചു.
എൻഎസ്എസിന്റെ തുടർ പ്രവർത്തനങ്ങൾക്ക് അംഗീകാരം നൽകിയതിന് പ്രധാനമന്ത്രി ശ്രീ നരേന്ദ്ര മോദിയോട് കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂർ നന്ദി അറിയിച്ചു.
യുവജനകാര്യ വകുപ്പിന്റെ നിലവിലുള്ള കേന്ദ്രമേഖലാ പദ്ധതിയാണ് എൻഎസ്എസ്. സന്നദ്ധ സാമൂഹിക സേവനത്തിലൂടെ യുവാക്കളായ വിദ്യാർത്ഥികളുടെ വ്യക്തിത്വവും സ്വഭാവവും വികസിപ്പിക്കുക എന്ന പ്രാഥമിക ലക്ഷ്യത്തോടെ 1969 ലാണ് ഈ പദ്ധതി ആരംഭിച്ചത്.
രാജ്യത്തുടനീളമുള്ള എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും സീനിയർ സെക്കൻഡറി സ്കൂളുകൾ, കോളേജുകൾ, സർവ്വകലാശാലകൾ എന്നിവിടങ്ങളിൽ എൻഎസ്എസ് നടപ്പിലാക്കുന്നു.
മന്ത്രിസഭ
സ്വകാര്യമേഖലയെക്കൂടി പങ്കാളിയാക്കി മൂന്നാമത് ഏജന്സിയുടെ നേതൃത്വത്തില് ഹോട്ടല് നിര്മിച്ചു നടത്തുന്നതിനു പണം കണ്ടെത്താന് പ്രഗതി മൈതാനത്തിലെ 3.7 ഏക്കര് ഭൂമി ഉപയോഗപ്പെടുത്തുന്നതിനും എല് ആന്ഡ് ഡി.ഒ.യും റയില്വേ മന്ത്രാലയവും ചുമത്തിയ പിഴ ഒഴിവാക്കുന്നതിനും മന്ത്രിസഭയുടെ അനുമതി
 99 വര്ഷത്തേക്കു ദീര്ഘകാല പാട്ടത്തിനു നല്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
പ്രഗതി മൈതാനത്തിന്റെ പുനര്വികസന പദ്ധതിയുടെ ഒന്നാം ഘട്ടമായ സമഗ്ര പ്രദര്ശന-കണ്വെന്ഷന് സെന്റര്  നിര്മാണത്തിന്റെ ഭാഗമായാണ് ഇത്. 2254 കോടി രൂപ ചെലവു പ്രതീക്ഷിക്കുന്ന പദ്ധതി 2017 ജനുവരിയില് സി.സി.ഇ.എ. അംഗീകരിച്ചിരുന്നു. ഏഴായിരം പേര്ക്ക് ഇരിക്കാവുന്നതും പ്രദര്ശനം സംഘടിപ്പിക്കാവുന്നതുമായ ഒരു ലക്ഷം ചതുരശ്ര അടി വിസ്തീര്ണമുള്ളതും 4,800 വാഹനങ്ങള് നിര്ത്തിയിടാന് സൗകര്യമുള്ളതുമായ ആഗോള നിലവാരമുള്ള പ്രദര്ശന-കണ്വെന്ഷന് സെന്റര് സ്ഥാപിക്കുകയാണ് ഐ.ഇ.സി.സി. പദ്ധതിയുടെ ലക്ഷ്യം. പ്രഗതി മൈതാന പ്രദേശത്തെ ഗതാഗതത്തിരക്കു കുറയ്ക്കാനും വഴികള് തേടും.
കേന്ദ്ര-സംസ്ഥാന ഗവണ്മെന്റുകള്ക്ക് ഉച്ചകോടികളും പ്രദര്ശനങ്ങളും വാണിജ്യം പ്രോല്സാഹിപ്പിക്കുന്നതിനുള്ള പരിപാടികളുമൊക്കെ സംഘടിപ്പിക്കാന് അനിവാര്യമായ ഐ.ഇ.സി.സി. പദ്ധതിക്കു ധനസമാഹരണത്തിനായുള്ള ഒരു വഴിയാണ് ഭൂമി പാട്ടത്തിനു നല്കല്.
ഐ.ഇ.സി.സി. പദ്ധതിയുടെയും ഗതാഗതത്തിരക്കു കുറയ്ക്കാനുള്ള പദ്ധതിയുടെയും പ്രവര്ത്തനങ്ങള് അതിവേഗം നടന്നുവരികയാണ്. 2019 സെപ്റ്റംബറില് പദ്ധതി പൂര്ത്തിയാക്കുമെന്ന് ഐ.ടി.പി.ഒ. പ്രഖ്യാപിച്ചിട്ടുണ്ട്. ഇന്ത്യയിലെ വ്യാപാര, വ്യവസായ മേഖലകള്ക്കും രാജ്യത്തിന്റെ വിദേശ വ്യാപാരത്തിനും ഐ.ഇ.സി.സി. പദ്ധതി നേട്ടമാകും.
ഉപരാഷ്ട്രപതിയുടെ കാര്യാലയം
തുണി കയറ്റുമതി പ്രോത്സാഹന സമിതിയുടെ  വിർച്ചുവൽ പ്ലാറ്റ്ഫോം ഉപരാഷ്ട്രപതി ഉദ്ഘാടനം ചെയ്തു
തുണി വ്യവസായ മേഖലയിലെ തൊഴിലാളികളുടെ ശേഷികൾ വർധിപ്പിക്കണമെന്നും, ആഗോള വിപണി കീഴടക്കാനായി നൂതന സാങ്കേതികവിദ്യകളുടെ സ്വീകരണത്തിലൂടെ കയറ്റുമതിയിലെ മത്സരക്ഷമത വർദ്ധിപ്പിക്കണമെന്നും ഉപരാഷ്ട്രപത ശ്രീ എം വെങ്കയ്യ നായിഡു അഭ്യർത്ഥിച്ചു.
വലിയതോതിലുള്ള മാനവവിഭവ ശേഷിയും അസംസ്കൃത വസ്തുക്കളുടെ ലഭ്യതയും ഉണ്ടെങ്കിലും ആഗോള തുണിത്തരങ്ങളുടെ കയറ്റുമതിയുടെ ആറു ശതമാനം മാത്രമാണ് ഇന്ത്യയുടെ സംഭാവന എന്ന് അദ്ദേഹം ചൂണ്ടിക്കാട്ടി. പഴക്കംചെന്ന സാങ്കേതികവിദ്യകളുടെ ഉപയോഗവും വ്യവസായ സംരംഭങ്ങളുടെ കുറഞ്ഞ ശേഷിയും ആണ് ഇതിന് കാരണമെന്നും ഉപരാഷ്ട്രപതി ഓർമിപ്പിച്ചു.
തുണി കയറ്റുമതി പ്രോത്സാഹന സമിതിയുടെ തുണിത്തരങ്ങൾക്കായുള്ള വെർച്വൽ പ്ലാറ്റ്ഫോം ഉദ്ഘാടനം ചെയ്ത് സംസാരിക്കവേ, പുതുക്കിയ സാങ്കേതികവിദ്യ നവീകരണ നിധി പദ്ധതി രാജ്യത്തെ ചെറുകിട സംരംഭങ്ങൾക്ക് പ്രത്യേക പ്രോത്സാഹനം നൽകുമെന്ന് അദ്ദേഹം പ്രതീക്ഷ പ്രകടിപ്പിച്ചു.
രാജ്യത്തെ ചെറുകിട വ്യവസായ സംരംഭങ്ങൾക്ക് പ്രത്യേക മാർഗ്ഗനിർദ്ദേശങ്ങളും പരിഗണനയും ആവശ്യമാണെന്നും തങ്ങളുടെ ശേഷി വർധിപ്പിക്കുന്നതിനും ആഗോള മത്സര രംഗത്തിന് അനുസരിച്ച് ഗുണമേന്മ ഉയർത്തുന്നതിലും ഇവർക്ക് പ്രത്യേക പിന്തുണ നൽകേണ്ടതുണ്ടെന്നും ഉപരാഷ്ട്രപതി അഭിപ്രായപ്പെട്ടു.
തുണിത്തരങ്ങളുടെ കയറ്റുമതി പ്രോത്സാഹിപ്പിക്കുന്നത് ലക്ഷ്യമിട്ട് ടെക്സ്റ്റൈൽ മന്ത്രാലയവുമായി ചേർന്ന് വലിയ തുണി വ്യവസായ സംരംഭങ്ങൾ സജ്ജമാക്കാനുള്ള നീതി ആയോഗ് പദ്ധതികളെ ഉപരാഷ്ട്രപതി അഭിനന്ദിച്ചു.
പുതിയ വിപണികളിലെ സാധ്യതകൾ പ്രയോജനപ്പെടുത്താനും മാറുന്ന ആഗോള ആവശ്യങ്ങൾക്ക് അനുസൃതമായി അനുരൂപപ്പെടുവാനും തങ്ങളുടെ ഉൽപ്പാദന സംവിധാനങ്ങളെ വൈവിധ്യവൽക്കരരിക്കേണ്ടത് ഉണ്ടെന്ന് ഉപരാഷ്ട്രപതി തുണി വ്യവസായ മേഖലയിലെ സംരംഭകരെ ഓർമിപ്പിച്ചു.
തങ്ങളുടെ ഉൽപ്പന്നങ്ങൾ കൃത്യമായി ബ്രാൻഡ് ചെയ്യുന്നതിൽ പ്രത്യേക പരിഗണന ആവശ്യമാണെന്നും അദ്ദേഹം ഓർമിപ്പിച്ചു. തുണിത്തരങ്ങളുടെ കയറ്റുമതി വിഹിതത്തിൽ ഇരട്ടയക്ക നേട്ടം സ്വന്തമാക്കാൻ ഇന്ത്യ പ്രത്യേക പരിഗണന നൽകണമെന്നും ഉപരാഷ്ട്രപതി ഓർമിപ്പിച്ചു
രാജ്യത്തെ രണ്ടാമത്തെ വലിയ തൊഴിൽ ദാതാക്കൾ ആണ് തുണി വ്യവസായ മേഖല എന്ന് ചൂണ്ടിക്കാട്ടിയ ഉപരാഷ്ട്രപതി, 45 ദശലക്ഷം പേർക്ക് നേരിട്ട് ഈ മേഖല തൊഴിൽ നൽകുന്നുണ്ടെന്ന് വ്യക്തമാക്കി. രാജ്യത്തിന്റെ കയറ്റുമതി വരുമാനത്തിന് 12 ശതമാനം ഈ മേഖലയുടെ സംഭാവനയാണ് എന്ന് അദ്ദേഹം അഭിപ്രായപ്പെട്ടു.
ടെക്സ്റ്റൈൽ മന്ത്രാലയത്തിന് ചുമതലയുള്ള കേന്ദ്ര മന്ത്രി ശ്രീമതി സ്മൃതി സുബിൻ ഇറാനി, പ്രമുഖ തുണി കയറ്റുമതി വ്യവസായികൾ, സംരംഭക പ്രമുഖർ തുടങ്ങിയവരും വെർച്ച്വൽ യോഗത്തിൽ പങ്കെടുത്തു.
നൈപുണ്യ വികസന, സംരംഭക
മന്ത്രാലയം
ദേശീയ അപ്രന്റീസ്ഷിപ്പ് മേള, 2022 ഏപ്രിൽ 21-ന് കേരളത്തിൽ ഉൾപ്പെടെ രാജ്യത്തുടനീളം 700 ലധികം സ്ഥലങ്ങളിൽ സംഘടിപ്പിക്കും
ന്യൂ ഡൽഹി: ഏപ്രിൽ 19, 2022
സ്കിൽ ഇന്ത്യ, ഡയറക്ടറേറ്റ് ജനറൽ ഓഫ് ട്രെയിനിംഗുമായി  സഹകരിച്ച്, 2022 ഏപ്രിൽ 21-ന് കേരളത്തിലുൾപ്പടെ രാജ്യത്തുടനീളം 700 ലധികം സ്ഥലങ്ങളിൽ ഒരു ദിവസം നീണ്ടുനിൽക്കുന്ന ‘അപ്രന്റീസ്ഷിപ്പ് മേള’ സംഘടിപ്പിക്കുന്നു.
ഈ സംരംഭത്തിന് കീഴിൽ, ഒരു ലക്ഷത്തിലധികം അപ്രന്റീസുകളെ എടുക്കുന്നതിന് ലക്ഷ്യമിടുന്നു. തൊഴിൽ ദാതാക്കൾക്ക് ശരിയായ പ്രതിഭകളെ കണ്ടെത്തുന്നതിനും പരിശീലനത്തിലൂടെയും പ്രായോഗിക വൈദഗ്ധ്യം നൽകുന്നതിലൂടെയും അത് കൂടുതൽ വികസിപ്പിക്കുന്നതിനും ലക്ഷ്യമിടുന്നു.
30-ലധികം മേഖലകളിൽ പ്രവർത്തിക്കുന്ന രാജ്യത്തുടനീളമുള്ള 4000-ലധികം സ്ഥാപനങ്ങൾ പരിപാടിയിൽ പങ്കെടുക്കും. കൂടാതെ, താൽപ്പര്യമുള്ള യുവാക്കൾക്ക് 500-ലധികം ട്രേഡുകളിൽ
നിന്ന് തിരഞ്ഞെടുക്കാനും അവസരമുണ്ട്.
അഞ്ചാം ക്ലാസെങ്കിലും പാസായവർ മുതൽ 12 ക്ലാസ് പാസായവർ, നൈപുണ്യ പരിശീലന സർട്ടിഫിക്കറ്റ് ഉള്ളവർ, ഐടിഐ വിദ്യാർഥികൾ, ഡിപ്ലോമയുള്ളവർ, ബിരുദധാരികൾ എന്നിവർക്കും അപ്രന്റീസ്ഷിപ്പ് മേളയിൽ അപേക്ഷിക്കാൻ അർഹതയുണ്ട്.
ഉദ്യോഗാർത്ഥികൾ ബയോഡാറ്റയുടെ മൂന്ന് പകർപ്പുകൾ, എല്ലാ മാർക്ക് ഷീറ്റുകളുടെയും സർട്ടിഫിക്കറ്റുകളുടെയും മൂന്ന് പകർപ്പുകൾ (5 മുതൽ 12 വരെ പാസ്, നൈപുണ്യ പരിശീലന സർട്ടിഫിക്കറ്റ്, ബിരുദ സർട്ടിഫിക്കറ്റ്, ഫോട്ടോ തിരിച്ചറിയൽ രേഖ, മൂന്ന് പാസ്പോർട്ട് സൈസ് ഫോട്ടോഗ്രാഫുകൾ എന്നിവ അതത് വേദികളിൽ കൊണ്ടുവരണം.
കഴിവുള്ള അപേക്ഷകർക്ക് അവിടെ വെച്ചു തന്നെ നേരിട്ട് വ്യവസായ മേഖലയിൽ അപ്രന്റീസ്ഷിപ്പ് ലഭിക്കുകയും തുടർന്ന്, ഗവണ്മെന്റ് മാനദണ്ഡങ്ങൾക്കനുസൃതമായി അവർക്ക് പ്രതിമാസ സ്റ്റൈപ്പന്റ് ലഭിക്കുകയും ചെയ്യും.
ഉദ്യോഗാർത്ഥികൾക്ക് നാഷണൽ കൗൺസിൽ ഫോർ വൊക്കേഷണൽ എജ്യുക്കേഷൻ ആൻഡ് ട്രെയിനിംഗ്  അംഗീകരിച്ച സർട്ടിഫിക്കറ്റുകൾ ലഭിക്കും.
സംരംഭക മേളനടക്കുന്ന സ്ഥലങ്ങളുടെ വിവരങ്ങൾ അറ്റാച്ച് ചെയ്തിരിക്കുന്നു.
RRTN/SKY
(
പ്രധാനമന്ത്രിയുടെ ഓഫീസ്
ഫോക്സ്കോൺ ചെയർമാനുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി, ഹോൺ ഹായ് ടെക്നോളജി ഗ്രൂപ്പ്  ചെയർമാൻ ശ്രീ യംഗ് ലിയുവുമായി ന്യൂഡൽഹിയിൽ കൂടിക്കാഴ്ച നടത്തി. ഇന്ത്യയുടെ സാങ്കേതികവിദ്യയും നവീനാശയ പരിസ്ഥിതിയും മെച്ചപ്പെടുത്താൻ ലക്ഷ്യമിട്ടുള്ള വിവിധ വിഷയങ്ങൾ അവർ ചർച്ച ചെയ്തു.
ഹോൺ ഹായ് ടെക്നോളജി ഗ്രൂപ്പിന്റെ  ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“ യംഗ് ലിയുവുമായി ഒരു നല്ല കൂടിക്കാഴ്ച നടത്തി. ഞങ്ങളുടെ ചർച്ചയിൽ ഇന്ത്യയുടെ സാങ്കേതികവിദ്യയും നവീനാശയ പരിസ്ഥിതിയും മെച്ചപ്പെടുത്താൻ ലക്ഷ്യമിട്ടുള്ള വിവിധ വിഷയങ്ങൾ ഉൾപ്പെട്ടു .
-ND-
(
പ്രധാനമന്ത്രിയുടെ ഓഫീസ്
ശ്രീ സോംനാഥ് ട്രസ്റ്റിന്റെ യോഗത്തിൽ പ്രധാനമന്ത്രി പങ്കെടുത്തു
ശ്രീ സോംനാഥ് ട്രസ്റ്റിന്റെ യോഗത്തിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. വീഡിയോ കോൺഫറൻസിംഗിലൂടെയാണ് യോഗം ചേർന്നത്. ട്രസ്റ്റിന്റെ മുൻ ചെയർമാൻ അന്തരിച്ച ശ്രീ കേശുഭായ് പട്ടേലിന് ട്രസ്റ്റികൾ ശ്രദ്ധാഞ്ജലി അർപ്പിച്ചു. അടുത്ത ചെയർമാനായി പ്രധാനമന്ത്രി ശ്രീ നരേന്ദ്ര മോദിയെ ട്രസ്റ്റിന്റെ ട്രസ്റ്റികൾ ഏകകണ്ഠമായി തിരഞ്ഞെടുത്തു. പ്രധാനമന്ത്രി ഉത്തരവാദിത്തം ഏറ്റെടുക്കുകയും ടീം സോംനാഥിന്റെ ശ്രമങ്ങളെ അഭിനന്ദിക്കുകയും ചെയ്തു. അടിസ്ഥാന സൗകര്യങ്ങൾ, താമസ സൗകര്യങ്ങൾ , വിനോദ സൗകര്യങ്ങൾ എന്നിവ മെച്ചപ്പെടുത്തുന്നതിനും തീർഥാടകരും നമ്മുടെ മഹത്തായ പൈതൃകവുമായി കൂടുതൽ ബന്ധം സ്ഥാപിക്കുന്നതിനും ട്രസ്റ്റിന് ഒരുമിച്ച് കഴിയുമെന്ന് അദ്ദേഹം പ്രത്യാശ പ്രകടിപ്പിച്ചു. ഇപ്പോഴുള്ള സൗകര്യങ്ങൾ, നടന്നുകൊണ്ടിരിക്കുന്ന പ്രവർത്തനങ്ങൾ, പദ്ധതികൾ എന്നിവയുടെ അവലോകനവും യോഗത്തിൽ നടത്തി.
ട്രസ്റ്റിന്റെ മുൻകാല ചെയർപേഴ്സൺമാരിൽ ജംസാഹേബ് ദിഗ്വിജയ സിംഗ് ജി, ശ്രീ കനയലാൽ മുൻഷി, മുൻ പ്രധാനമന്ത്രി ശ്രീ മൊറാർജി ദേശായി, ശ്രീ ജയ് കൃഷ്ണ ഹരി വല്ലഭ്, ശ്രീ ദിനേശഭായ് ഷാ, ശ്രീ പ്രസൻവദൻ മേത്ത, ശ്രീ പ്രസൻവദൻ മെഹ്ത എന്നിവരും ഉൾപ്പെടുന്നു.
പ്രധാനമന്ത്രിയുടെ ഓഫീസ്
മഹാവീര ജയന്തി ദിനത്തിൽ പ്രധാനമന്ത്രിയുടെ ആശംസ
മഹാവീര ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു. ഭഗവാൻ മഹാവീരന്റെ ശ്രേഷ്ഠമായ അനുശാസനങ്ങൾ പ്രത്യേകിച്ച് സമാധാനത്തിനും അനുകമ്പയ്ക്കും സാഹോദര്യത്തിനും ഊന്നൽ നൽകിയുള്ളവ ശ്രീ മോദി അനുസ്മരിച്ചു.
പ്രധാനമന്ത്രി ട്വീറ്റ് ചെയ്തു;
"മഹാവീര ജയന്തിയുടെ ശുഭ വേളയിൽ ആശംസകൾ.
ഭഗവാൻ മഹാവീരന്റെ ശാശ്വതമായ ഉപദേശങ്ങളും ജീവ് ദയയുടെ ഊന്നലും നീതിയും അനുകമ്പയും നിറഞ്ഞ ഒരു സമൂഹത്തെ കെട്ടിപ്പടുക്കാൻ സഹായിക്കും.
ഭഗവാൻ മഹാവീരന്റെ അനുഗ്രഹം നമ്മുടെ സമൂഹത്തിൽ സമാധാനത്തിന്റെയും സാഹോദര്യത്തിന്റെയും ചൈതന്യം വർദ്ധിപ്പിക്കട്ടെ."
വാണിജ്യ വ്യവസായ മന്ത്രാലയം
ആഫ്രിക്കന് രാജ്യങ്ങളുമായിവ്യാപാരം വര്ദ്ധിപ്പിക്കുന്നതിന് വാണിജ്യ മന്ത്രാലയത്തിന്റെഉദ്യമങ്ങള്
പതിനൊന്ന് ആഫ്രിക്കന് രാഷ്ട്രങ്ങളിലെ ഇന്ത്യന് വ്യാപാര സമൂഹവുമായികേന്ദ്ര വാണിജ്യ മന്ത്രാലയവുംഅവിടങ്ങളിലെഹൈകമ്മീഷനുകള്, എംബസികള്എന്നിവയുംചേര്ന്ന്ഒരുഡിജിറ്റല്വീഡിയോകോണ്ഫറന്സ് സംഘടിപ്പിച്ചു.ടാന്സാനിയ, ഉഗാണ്ട, കെനിയ, സാംബിയ, മൗറീഷ്യസ്, നൈജീരിയ, മൊസാംബിക്, ഘാന, ദക്ഷിണാഫ്രിക്ക, ബോട്സ്വാന, മഡഗാസ്കര്എന്നിവിടങ്ങളിലെ ഇന്ത്യന് വ്യാപാര സമൂഹവുമായിട്ടായിരുന്നുആശയവിനിമയം. ഇന്ത്യാ - ആഫ്രിക്ക വ്യാപാര ബന്ധങ്ങള് കൂടുതല്ശക്തിപ്പെടുത്തുകയായിരുന്നുലക്ഷ്യം. 11 ആഫ്രിക്കന് രാജ്യങ്ങളില് നിന്ന് 400 - ലേറെ ഇന്ത്യന് വംശജരായ ബിസിനസുകാര് ചര്ച്ചയില് പങ്കെടുത്തു.
2017-18 ല് ആഫ്രിക്കന് മേഖലയുമായുള്ള ഇന്ത്യന് മേഖലയുടെമൊത്തംവ്യാപാരം 62.69 ദശലക്ഷംഡോളറായിരുന്നു. ഇത്ഇന്ത്യയുടെമൊത്തംലോകവ്യാപാരത്തിന്റെ 8.15 ശതമാനം വരും. ഇതേകാലയളവില്ഇന്ത്യയുടെമൊത്തംഇറക്കുമതിയില്ആഫ്രിക്കന് മേഖലയില് നിന്നുള്ളഇറക്കുമതി 8.12 ശതമാനമായിരുന്നു.
ചര്ച്ചയില് പങ്കെടുത്ത ഇന്ത്യന് വ്യാപാര സമൂഹത്തില് നിന്നുള്ള പ്രതിനിധികള്എടുത്തു പറഞ്ഞ വിഷയങ്ങള്ഇവയാണ് :
1. വായ്പാ ലഭ്യതമെച്ചപ്പെടുത്തുകയുംതാങ്ങാവുന്നതുംമത്സരക്ഷമവുമായ ഫണ്ടിംഗ്സംവിധാനമുണ്ടായിരിക്കുക.
2. ആഫ്രിക്കയില് ഇന്ത്യന് ബാങ്കുകള്/ധനകാര്യസ്ഥാപനങ്ങള് മുതലായവസ്ഥാപിക്കുക.
3. ഇരു ഭാഗത്തേയുംവിസാ നയങ്ങള് പുനഃപരിശോധിച്ച്ഉദാരമാക്കുക.
4. ഇന്ത്യയ്ക്കുംആഫ്രിക്കന് രാജ്യങ്ങള്ക്കുമിടയില് നേരിട്ടുള്ളവിമാന സര്വ്വീസ്ആരംഭിക്കുക.
5. മേഖലയില്ഡോളറിന്റെദൗര്ലഭ്യംകണക്കിലെടുത്ത് ഇന്ത്യന് രൂപയില്വ്യാപാരം നടത്താനുള്ള സാധ്യത പരിശോധിക്കുക.
6. ഉഭയകക്ഷിവ്യാപാരം വര്ദ്ധിപ്പിക്കുന്നതിന് വാങ്ങുന്നവര്ക്കുംവില്ക്കുന്നവര്ക്കുംഒരു പൊതുവായഡാറ്റാബേസ്രൂപീകരിക്കുക.
7. കരുത്തുറ്റവ്യാപാര തര്ക്ക പരിഹാരസംവിധാനം വികസിപ്പിക്കുക.
8. വ്യത്യസ്തമേഖലകളുമായി ബന്ധപ്പെട്ട വ്യാപാര പ്രദര്ശനങ്ങള് ആഫ്രിക്കയില്കൂടുതലായിസംഘടിപ്പിക്കുക.
9. ഫിക്കി, സിഐഐമുതലായവയുടെ ഘടകങ്ങള് ആഫ്രിക്കന് രാജ്യങ്ങളിലുംതുടങ്ങുക.
10. നയരൂപീകരണം നടത്തുന്നവര്, നിക്ഷേപകര്, വ്യാപാരചേംബറുകളുടെ പ്രതിനിധികള്മുതലായവര്അടിക്കടിസന്ദര്ശനം നടത്തുക.
ഇന്ത്യന് വ്യാപാരസമൂഹത്തിന്റെ നിര്ദ്ദേശങ്ങള്വാണിജ്യ മന്ത്രാലയംസ്വാഗതംചെയ്തു. ബന്ധപ്പെട്ട എല്ലാവരുമായുംവകുപ്പുകളുമായുംഇവ പങ്കിടുമെന്നുംവ്യാപാര പ്രോത്സാഹനത്തിനുള്ളഇന്ത്യ - ആഫ്രിക്ക തന്ത്രത്തില്ഇവഉള്പ്പെടുത്തുമെന്നും മന്ത്രാലയംഉറപ്പ് നല്കി.
വാണിജ്യ മന്ത്രാലയത്തിലെയുംവിദേശകാര്യമന്ത്രാലയത്തിലെയുംമുതിര്ന്ന ഉദ്യോഗസ്ഥരുംആശയവിനിമയത്തില്സംബന്ധിച്ചു.
ND MRD- 270
ധനകാര്യ മന്ത്രാലയം
എന്പിഎസ്: പുതുക്കിയ രജിസ്ട്രേഷന് ഫോം ഏര്പ്പെടുത്തുന്നു
ദേശീയ പെന്ഷന് പദ്ധതിയില് പുതുതായി ചേരുന്ന വരിക്കാര് തങ്ങളുടെ ബാങ്ക് അക്കൗണ്ട് വിവരങ്ങളും, മൊബൈല് നമ്പരും നിര്ബന്ധമായി നല്കിയിരിക്കണമെന്ന് പെന്ഷന് ഫണ്ട് നിയന്ത്രണ അതോറിറ്റി  അറിയിച്ചു. കേന്ദ്ര ഗവണ്മെന്റ് പുറപ്പെടുവിച്ചിട്ടുള്ള കള്ളപ്പണം വെളുപ്പിക്കല് തടയല് നിയമം, വിദേശ അക്കൗണ്ടില് നിന്നുള്ള നികുതി എഫ്.എ.റ്റി.സി.എ, സെന്ട്രല് രജിസ്ട്രി ഓഫ് സെക്യൂരിറ്റൈസേഷന്, അസറ്റ് റീകണ്സ്ട്രക്ഷന് & സെക്യൂരിറ്റി ഇന്ററസ്റ്റ്  എന്നിവ നിലവിലുള്ള വരിക്കാര്ക്കും, പുതുതായി ചേരുന്നവര്ക്കും നിര്ബന്ധമാക്കിയിട്ടുണ്ട്. പുതുതായി ചേരുന്ന വരിക്കാര് പുതിയ കോമണ് സബ്സ്ക്രൈബര് രജിസ്ട്രേഷന് ഫോറമാണ് ഈ വിവരങ്ങള് ഉള്പ്പെടുത്തി പൂരിപ്പിച്ച് നല്കേണ്ടത്. നിലവിലുള്ള വരിക്കാര്ക്ക് സ്വയം സാക്ഷ്യപ്പെടുത്തിയ എഫ്.എ.റ്റി.സി.എ www.cransdl.com അല്ലെങ്കില് https://enps.karvy.com/Login/Login. ഓണ്ലൈനായി സമര്പ്പിക്കാം.
(സെന്ട്രല് റിക്കോര്ഡിംഗ് കീപ്പിംഗ് ഏജന്സിയുടെ വെബ്സൈറ്റുകളിലും ഈ സൗകര്യം ലഭ്യമാണ്.
നിര്ബന്ധമായും പൂരിപ്പിച്ചിരിക്കേണ്ട കോളങ്ങള് അപ്രകാരം ചെയ്യാതെ സമര്പ്പിച്ചാല് അപേക്ഷകള് നിരസിക്കപ്പെടും.
ND MRD –312
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 91 കോടി പിന്നിട്ടു
(ന്യൂഡൽഹി, ഒക്ടോബർ 05 , 2021
കഴിഞ്ഞ 24 മണിക്കൂറിൽ 72,51,419 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 91 കോടി  പിന്നിട്ടു. 88,75,020 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 29,639 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,31,50,886. ആയി. ദേശീയ രോഗമുക്തി നിരക്ക് 97.93%.രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ.
കേന്ദ്ര സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായ 100 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത്18,346 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,52,902 പേരാണ്.കഴിഞ്ഞ 201 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.75 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,41,642 പരിശോധനകൾ നടത്തി. ആകെ 57.53 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.66 ശതമാനമാണ്. കഴിഞ്ഞ 102 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.61 ശതമാനമാണ്. കഴിഞ്ഞ 36 ദിവസമായി ഇത് 3 ശതമാനത്തിൽ താഴെയും 119 ദിവസമായി 5 ശതമാനത്തിൽ താഴെയുമാണ്
SKY
പ്രധാനമന്ത്രിയുടെ ഓഫീസ്
പാപ്പുവ ന്യൂ ഗിനിയ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 22-ന് പാപ്പുവ ന്യൂ ഗിനിയയുടെ പ്രധാനമന്ത്രി ശ്രീ. ജെയിംസ് മരാപെയുമായി ഫോറം ഫോർ ഇന്ത്യ-പസഫിക് ഐലൻഡ്സ് കോ ഓപ്പറേഷന്റെ  3-ാമത് ഉച്ചകോടിയുടെ ഭാഗമായി പോർട്ട് മോറെസ്ബിയിൽ ഉഭയകക്ഷി കൂടിക്കാഴ്ച നടത്തി.
ഊഷ്മളമായ സ്വീകരണത്തിനും മൂന്നാമത് ഫിപിക് ഉച്ചകോടിയുടെ സഹ ആതിഥേയത്വം വഹിച്ചതിനും പ്രധാനമന്ത്രി മാരാപ്പെയ്ക്ക് പ്രധാനമന്ത്രി മോദി നന്ദി പറഞ്ഞു. ഇരു നേതാക്കളും തങ്ങളുടെ ഉഭയകക്ഷി ബന്ധങ്ങൾ വിലയിരുത്തുകയും വ്യാപാരം, നിക്ഷേപം, ആരോഗ്യം, ശേഷി വികസനം, നൈപുണ്യ വികസനം, വിവരസാങ്കേതികവിദ്യ എന്നിവയുൾപ്പെടെ വിവിധ മേഖലകളിലെ പങ്കാളിത്തം കൂടുതൽ ശക്തിപ്പെടുത്തുന്നതിനുള്ള മാർഗങ്ങളും നടപടികളും ചർച്ച ചെയ്തു. കാലാവസ്ഥാ പ്രവർത്തനങ്ങളുമായി ബന്ധപ്പെട്ട വിഷയങ്ങളും ജനങ്ങൾ തമ്മിലുള്ള ബന്ധം പ്രോത്സാഹിപ്പിക്കുന്ന കാര്യങ്ങളും അവർ ചർച്ച ചെയ്തു. പസഫിക് ദ്വീപ് രാഷ്ട്രങ്ങളുടെ മുൻഗണനകൾക്കും ആഗ്രഹങ്ങൾക്കും ഇന്ത്യയുടെ പിന്തുണയും പരിഗണനയും പ്രധാനമന്ത്രി ആവർത്തിച്ചു.
പ്രധാനമന്ത്രിയും പ്രധാനമന്ത്രി മാരാപെയും ചേർന്ന് പാപ്പുവ ന്യൂ ഗിനിയയുടെ ടോക് പിസിൻ ഭാഷയിലേയ്ക്ക് വിവർത്തനം ചെയ്ത തമിഴ് ക്ലാസിക് ‘തിരുക്കുറൾ’ പ്രകാശനം ചെയ്തു. ഭാഷാശാസ്ത്രജ്ഞ ശ്രീമതി ശുഭ ശശീന്ദ്രൻ, പപ്പുവ ന്യൂ ഗിനിയയിലെ വെസ്റ്റ് ന്യൂ ബ്രിട്ടൻ പ്രവിശ്യയുടെ ഗവർണർ ശ്രീ ശശീന്ദ്രൻ മുത്തുവേൽ എന്നിവർ ചേർന്നാണ് പുസ്തകം രചിച്ചിരിക്കുന്നത്. പ്രധാനമന്ത്രി മറാപെയുടെ മുഖവുരയുള്ള പുസ്തകത്തിൽ
പാപ്പുവ ന്യൂ ഗിനിയയിലെ ഇന്ത്യൻ ചിന്തയുടെയും സംസ്കാരത്തിന്റെയും തത്ത്വങ്ങൾ സംരക്ഷിക്കുന്നതിന് ഈ എഴുത്തുകാർ നൽകിയ സംഭാവനകളെ പ്രധാനമന്ത്രി മോദി അഭിനന്ദിക്കുകയും അവരെ അഭിനന്ദിക്കുകയും ചെയ്തു.
(-ND-